Dreyer kry sy groot kans; drie ander Bok-veranderingeRuan Dreyer – maak sy toetsbuiging (Foto: GB Jordaan) Daar is vier veranderinge aan die Springbokke se opdrafspan vir Saterdag se derde toets teen die Franse wat op Ellispark gespeel word, die plek waar die besoekers tot dusver al vier toetse teen die Bokke gewen het. Ruan Dreyer, wat vanjaar meer speelkans vir die Lions op vaskop kry, se Lionsspanmaat, Julian Redelinghuys, kry sy eerste kans in die Springboktrui. Hy vervang Frans Malherbe en sal langs Malcom Marx, sy voorrymaat by die Lions, in die skrums sak. Malherbe is glad nie in die 23-tal vir die wedstryd nie. Op flank begin Jean-Luc du Preez in die plek van Oupa Mohoje wat weens harsingskudding nie beskikbaar is nie. Du Preez het hom verlede week na 14 minute vervang en was een van die Bokke se uitblinkers. Agter die skrum speel Francois Hougaard in die plek van Ross Cronje wat ook harsingskudding in verlede week se toets opgedoen het. Hougaard het verlede jaar slegs as vleuel vir die Bokke gespeel. Francois Hougaard (Foto: GB Jordaan) Harsingskudding is die tema met drie van die Bokveranderinge. Jesse Kriel, wat verlede week moes uitsit weens harsingskudding, het sy protokols geslaag en vervang Lionel Mapoe wat verlede week vir hom op buitesenter ingestaan het. Kriel, was saam met Jan Serfontein aan sy binnekant een van dié suksesverhale in die eerste toets. Du Preez se keuse vir die opdrafspan weens Mohoje se harsingskudding gee aan Jaco Kriel sy eerste kans vanjaar om dalk van die bank af weer voor sy tuisskare te speel. Op skrumskakel vervang Rudy Paige vir Hougaard op die bank nadat hy tot die beginspan bevorder is. Springbokspan – Andries Coetzee, Raymond Rhule, Jesse Kriel, Jan Serfontein, Courtnall Skosan, Elton Jantjies, Francois Hougaard, Warren Whiteley (k), Jean-Luc du Preez, Siya Kolisi, Franco Mostert, Eben Etzebeth, Ruan Dreyer, Malcolm Marx, Tendai Mtawarira. Bank: Bongi Mbonambi, Steven Kitshoff, Coenie Oosthuizen, Pieter-Steph du Toit, Jaco Kriel, Rudy Paige, Frans Steyn, Dillyn Leyds.